Narva Jumalaema Uinumise kirik

pisi|Jumalaema Uinumise kirik (paremal) 20. sajandi alguses
Narva Jumalaema Uinumise kirik (vene keeles Церковь во имя Успения Пресвятой Богородицы) on apostliku õigeusu kirik Narvas Jaanilinna linnaosas. Tänapäeval asub kirik kontrolljoonest Venemaa poolel.

Kirik ehitati Jaanilinna linnusesse linnuse ehitustööde ajal 1492. aastal. Algul oli kirik pühendatud Nikolai Imetegija ikoonile, linnuse valmimisel pühendati kirik Jumalaema Uinumise ikoonile (uus linnus pühitseti rukkimaarjapäeval).Vladimir Berens. "Историко-статистическое описание церквей и приходов Северо-Западных епархий. Часть 2, Эстонская епархия". Tallinn 1974. Käsikiri TLÜAR Baltica kogus, Msc K1-593/I, II. Lk 141–142 Kivihoone ehitati aastatel 1507–1509 oletatavasti Markus Kreeklase juhendamisel. See koosnes kahest osast: põhjapoolsest kirikuhoonest ja lõunapoolsest tiibhoonest.

Rootsi ajal muudeti kirik luterlikuks Rootsi garnisonikirikuks. Moskva väed 1704. aastal vallutasid Narva ning kirik suleti. 1744. aastal avati pühakoda õigeusu jumalateenistuste jaoks. 

1750. aastatel taastati tiibhoone, millest sai eraldi Narva Jumalaema Kaitsmise kirik.История храма и крепости Kirikutornid olid telkkatustega, oletatavasti sel ajal sai tiibhoone kellatorni. Tööde tulemusena sai kahest hoonest koosnev kirikute ansambel omapärase välimuse.

Jumalaema Uinumise kirikus säilitati Jumalaema Hodegetria ikooni. Pärimuse järgi jäi see ikoon 1558. aasta Narva tulekahjus kahjustamata.

Aastani 1827 kuulus kirik Peterburi piiskopkonnale, seejärel anti see üle Vene sõjaväele. 1865. aastal tagastati kirik piiskopkonnale.

Narva Jumalaema Uinumise kogudusse kuulusid Jaanilinna elanikud ja ümbruskonna külade (Popovka, Dolgaja Niva, Komarovka, Zahonje, Kobõljaki) elanikud. Kogudus kasutas kirikut kuni 1940. aastani, siis kogudus suleti.

1944. aasta lahingutes sai kirik rängalt kannatada, kirikuvarad ja kellad läksid kaduma. Aastatel 1976–1987 kirik restaureeriti, võttes aluseks kiriku esialgse projekti ilma telkkatusteta ja kellatornita.

Aastani 1988 kasutati kirikut kontserdisaalina. 

1991. aastal anti kirik üle Vene Õigeusu Kirikule ja seal taastati õigeusu jumalateenistused.

Viited

Kirjandus
Vladimir Berens. "Историко-статистическое описание церквей и приходов Северо-Западных епархий. Часть 2, Эстонская епархия". Tallinn 1974. Käsikiri TLÜAR Baltica kogus, Msc K1-593/I, II. Lk 141–142

 Välislingid 

Kategooria:Jaanilinn
Kategooria:Narva kirikud
Kategooria:Venemaa kirikud